 

**בבית הדין הצבאי המחוזי**

**במחוז שיפוטי מטכ"ל**

**בפני השופטת: סא"ל מיכל אמברם שחר**

**בעניין: התובע הצבאי (ע"י ב"כ, קמ"ש תהל ברון)**

**נגד**

נאשם: ח/ XXX רב"ט ע' נ' א' (ע"י ב"כ, סרן יעל לוי)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 21.07.2022 ועד יום 10.03.202 למשך 143 ימים, בהתאם לכתב האישום המתוקן ולפרטים הנוספים.

1. **ניתנה היום, ז' בטבת התשפ"ד, 19.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 143 ימים עד להתייצבותו.**

ברקע ההיעדרות עמדו קשיים במישור המשפחתי וכן קושי של החייל מול גורמי הפיקוד ביחידתו הקודמת. פרט להיעדרות הניצבת ברקע הליך זה, צבר החייל לחובתו ארבע היעדרויות נוספות מן השירות הצבאי שעליהן הוא נשפט בדין משמעתי.

חודשים אחדים לאחר כניסת החייל להליך השילוב, שונה שיבוצו לתפקיד XXX. החייל זכה למעטפת פיקודית חמה ותומכת, תחילה מצד המפקדת המלווה, רס"ל יעל ובהמשך מצד המפקד המלווה רס"ב חי. תמיכת המפקדים ראויה לכל ציון.

פרט לכך לווה החייל על ידי צוות מדור השילוב לכל אורך הדרך וזכה לתמיכת מערך הת"ש ביחידתו.

לאורך ההליך התחולל בחייל שינוי פנימי שמצא ביטוי באמון המחודש שנתן במסגרת הצבאית, בביטחון ובאמונה בעצמו ובהישגיו. יש לברך על הליך שילוב מוצלח וחיובי. חזקה על הגורמים המוסמכים שישקלו את הצלחת החייל בתנאי הסדר השילוב ובסיום הליך השילוב, בבואם לבחון את בקשת יחידת החייל לקיצור ימי התב"ן השלילי שצבר, בבקשת קיצור שירות.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל: רס"ן דיה– מפקדת XXX ורס"ב חי– מפקד המחנה.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
1. **ניתן היום, ז' בטבת התשפ"ד, 19.12.2023 והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

**נערך על ידי נ.פ**

**בתאריך: 1.1.24**

**חתימת המגיה: שיר בן-ארמון**